**BIOLÓGIA 7. ročník**

**Téma:** Lesné kry a byliny

Lesné kry

Kry nemajú kmeň. Konáre sa rozkonárujú hneď nad zemou. Lesné živočíchy v nich nachádzajú úkryt.

**Ruža šípová –** jej plody sú šípky majú veľký obsah vitamínu C, robí sa z nich čaj.



**Slivka trnková –** má trpké tmavomodré plody s malou kôstkou.



**Hloh –** má dlhé tŕne, rastie ako ker aj strom.



**Lieska –** plody sú lieskové oriešky, majú ich rady lesné zvieratá i ľudia.



**Borievka a tis –** sú vždy zelené kry alebo stromy. Ich listy sú ihlice. Tis je jedovatý.



**Drobné lesné kry**

**Brusnica a brusnica čučoriedková -** plody sú veľmichutné a zdravé ovocie.Rastú v horských oblastiach.



**Vres –** rastie hlavne v podhorských a horských oblastiach.



**Ostružina malinová (malina)-** rozmnožuje sa podzemkami, preto vytvára husté porasty – malinoviská.



**Ostružina černicová (černica) –** má poliehavé konáre s tŕňmi. Pri ich zbere musíme byť pozorní. Plody maliny a černice ľudia aj konzervujú.



**Lesné byliny**

V lese kvitnú byliny skoro na jar. Na okraji lesa kvitnú byliny aj v lete. Často vytvárajú veľké plochy.

Chránené byliny nikdy netrhaj. Mnohé z lesných bylín majú liečivé účinky.

Napr.: pľúcnik lekársky, prvosienka, pečeňovník, repík lekársky, dúška materina. Lesné byliny rastú viac rokov na tom istom mieste, sú to trvácne bylinky.

K lesným bylinám patrí aj jahoda – je liečivá bylina, sušia sa jej listy aj kvety, čaj má príjemnú vôňu.

**Poznámky si prepísať do zošita a naučiť sa. Ofotené poznámky mi poslať do messengera.**